
Opravné uznesenie Okresný súd Poprad v trestnej veci proti spoločnosti Naprus s.r.o., IČO 46 196 706 so sídlom v A. B. a C. D., nar. XX.XX.XXXX v Poprade, pre prečin podľa § 221 ods. 1 Trestného zákona, o oprave trestného rozkazu, takto rozhodol: Súd podľa § 174 ods. 1 Trestného poriadku opravuje prvý odsek výroku o treste v Trestnom rozkaze č.k. 8T/23/2024 – 220 z 27.05.2024 tak, že ten má byť správne uvedený: „1/ obv. spoločnosti Naprus s.r.o. Podľa § 221 ods. 1 Trestného zákona s použitím § 38 ods. 2 Trestného zákona, § 10 ods. 1 písm. i), § 20 ods. 1 Zákona č. 91/2016 Z.z. o trestnej zodpovednosti právnických osob trest zverejnenia odsudzujúceho rozsudku v Obchodnom vestníku do 30 dní od právoplatnosti tohoto rozhodnutia. Podľa § 11 ods. 4, s použitím § 15 zákona č. 91/2016 Z. z. o trestnej zodpovednosti právnických osôb p e ň a ž n ý trest vo výmere 1.500,-- € (tisícpäťsto eur).“ odôvodnenie: Dňa 27.05.2024 vydal tunajší súd Trestný rozkaz v predmetnej trestnej veci tunajšieho súdu vedenej pod sp. zn. 8T/23/2024. Pri vyhotovení Trestného rozkazu došlo k zrejmej nesprávnosti, a to v prvom odseku výroku o treste ktorý znie „Podľa § 221 ods. 1 Trestného zákona s použitím § 38 ods. 2 Trestného zákona, § 10 ods. 1 písm. i), § 20 ods. 1 Zákona č. 91/2016 Z.z. o trestnej zodpovednosti právnických osob trest zverejnenia odsudzujúceho rozsudku v Obchodnom vestníku do 30 dní od právoplatnosti tohoto rozhodnutia.“ Podľa § 11 ods. 4 Zákona o trestnej zodpovednosti právnických osôb možno trest zverejnenia odsudzujúceho rozsudku uložiť iba popri niektorom z trestov uvedených v § 10 písm. a) až h) Zákona o trestnej zodpovednosti právnických osôb. Nakoľko tak súd v predmetnom Trestnom rozkaze neurobil, bolo potrebné prvý odsek výroku o treste o takýto trest doplniť. Súd preto podľa § 11 ods. 4, s použitím § 15 zákona č. 91/2016 Z. z. o trestnej zodpovednosti právnických osôb dopĺňa prvý odsek výroku o treste o peňažný trest vo výmere 1500,- € (tisícpäťsto eur). Podľa § 174 ods. 1 Trestného poriadku predseda senátu môže osobitným uznesením kedykoľvek opraviť pisárske chyby a iné zrejmé nesprávnosti, ku ktorým došlo pri vyhotovení rozsudku a v jeho rovnopisoch, tak, aby vyhotovenie bolo v úplnej zhode s obsahom rozsudku, ako bol vyhlásený. Opravu môže nariadiť aj súd vyššieho stupňa. Na základe tejto skutočnosti bolo potrebné rozhodnúť tak, ako je uvedené vo výroku rozhodnutia.
Poučenie: Poučenie: Proti tomuto rozhodnutiu je možné podať sťažnosť do 3 pracovných dní od jeho oznámenia na Okresnom súde Poprad. Sťažnosť má odkladný účinok.

